## *Ime škole:*

*EKONOMSKA I UPRAVNA ŠKOLA OSIJEK*

## *Lokacija:*

*OSIJEK, TVRĐA - TRG SVETOG TROJSTVA 4 i* *BÖSENDORFEROVA ULICA 4*

## *O nama:*

*Ekonomska i upravna škola Osijek je srednja strukovna škola koja obrazuje učenike u sektoru* ***Ekonomija, trgovina i poslovna administracija****. Učenici se obrazuju u slijedećim podsektorima:*

* *Ekonomija – kvalifikacija* ***Ekonomist/Ekonomistica*** *(četverogodišnji program obrazovanja)*
* *Poslovna administracija – kvalifikacija* ***Upravni referent/Upravna referentica*** *(četverogodišnji*

*program obrazovanja)*

*kvalifikacija* ***Poslovni tajnik/Poslovna tajnica*** *(četverogodišnji program*

*obrazovanja).*

*Srednje obrazovanje završava se* ***Izradom i obranom završnoga rada*** *u organizaciji i provedbi Škole a svim zainteresiranim učenicima pružamo mogućnost polaganja* ***Ispita državne mature****.*

*Obrazovanjem u našoj Školi stječu se kvalitetna znanja i vještina koje omogućavaju nastavak školovanja, zaposlenje ili otvaranje vlastite tvrtke.*

***Vizija Škole***

*Kvalitetna i uspješna škola koja omogućuje učenicima maksimalan razvoj potencijala te stjecanje kompetencija za uspješno cjeloživotno obrazovanje, konkurentnost na tržištu rada, socijalnu odgovornost i etičnost.*

***Misija Škole***

*Škola u kojoj stručni i kreativni nastavnici primjenjujući različite strategije i pristupe u poučavanju vode učenike u intelektualnom i emocionalnom razvoju čiji je osnovni cilj razvoj stručnih kompetencija u području ekonomije i poslovne administracije, postizanje profesionalnog uspjeha, osobne dobrobiti, dobrobiti zajednice i društva u cjelini.*

*Suradnja s lokalnom zajednicom i gospodarskim subjektima koji doprinose razvoju kompetencija naših učenika.*

***Vrijednosti koje njegujemo i promičemo:***

*- poštovanje i prihvaćanje sebe i drugih*

*- marljivost, učenje i odgovornost u radu*

*- izvrsnost i kreativnost*

*- pravo i pravednost*

*- iskrenost, humanost i tolerantnost.*

*Nastava se odvija u:*

* ***dvije zgrade*** *- učenici prvih i drugih razreda dijele „malu zgradu“ na lokaciji Bösendorferova ulica 4, a učenici trećih i četvrtih razreda dijele „veliku zgradu“ – Trg Svetog trojstva 4*
* ***dvije smjene*** *– prva (jutarnja) smjena koja počinje u 8,00 sati i druga (poslijepodnevna) smjena koja počinje s nastavom u 13,10 sati*
* ***kabinetima opremljenim informatičkom opremom (jedan učenik- jedno računalo)*** *u stručnim predmetima ( Informatika, Kompjutorska daktilografija, Tajničko poslovanje, Poslovne komunikacije, Vježbenička tvrtka, Bankarstvo i osiguranje, Računovodstvo, Uredsko poslovanje, Upravni postupak, …)*
* ***nastava TZK*** *odvija se u blizini škole, u* ***Sportsko- rekreacijskom objektu Sokol Centru***

*Učenicima se pruža mogućnost učenja* ***tri strana jezika na dvije razine - engleski, njemački i talijanski****.*

## *Povijest škole:*

*Otvaranje trgovačke škole u Osijeku pokreče Trgovačko-obrtnička komora u Slavoniji već početkom 1857. godine. Viša trgovačka škola je radila prema odredbama Ustrojnog statuta u sastavu Velike realke koristeći njezinu zgradu i sve ostalo.*

*Škola počinje s radom školske* ***godine 1893./94.*** *i u 1. razred upisalo se 13 učenika, i to 12 redovnik i jedan privatni.*

*Uoči Hitlerovog napada na Jugoslaviju 1941. godine zgradu Škole je zaposjela vojska i u njoj organizirala rad vojne bolnica.*

*Nakon II. svjetskog rata broj učenika postepeno raste.*

*Škola se prilagođavala potrebama društva i 1970. godine Ekonomsko obrazovni centar „Mijo Mirković“ i Upravna škola „ Dr. Ivan Ribar“ u Osijeku, integrirali su se u jedinstveni obrazovni centar, koji se 1979. godine zove "Ekonomski i upravno-birotehnički obrazovni centar ".*

*U Domovinskom ratu zgrada Škola je granatirana a rad je organiziran u izbjeglištvu.*

*U samostalnoj Hrvatskoj 2002. godine škola dobiva naziv* ***Ekonomska i upravna škola Osijek.***

## *Uvjeti upisa:*

|  |  |  |  |  |
| --- | --- | --- | --- | --- |
| ***Program*** | ***Trajanje godina*** | ***Broj odjela*** | ***Broj učenika*** | ***Predmeti koji se vrednuju*** |
| *Upravni referent* | *4* | *2* | *48* | *Hrvatski jezik, Matematika, Prvi strani jezik, Povijest, Geografija, Tehnička kultura* |
| *Poslovni tajnik* | *4* | *1* | *24* | *Hrvatski jezik, Matematika, Prvi strani jezik, Povijest, Geografija, Tehnička kultura* |
| *Ekonomist* | *4* | *3* | *72* | *Hrvatski jezik, Matematika, Prvi strani jezik, Povijest, Geografija, Tehnička kultura* |
|  | ***-*** | ***6*** | ***144*** | ***-*** |

*Zajednički element vrednovanja za upis u sve programe obrazovanje naše Škole čine:*

* *prosjek zaključenih ocjena iz svih nastavnih predmeta na dvije decimale u posljednja četiri (4) razreda osnovnog obrazovanje*
* *zaključne ocjene u posljednja dva (2) razreda osnovnog obrazovanja iz navedenih predmeta u tablici*
* *dodatni element: postignuta prva tri mjesta na Državnim ili Međunarodnim natjecanjima*

## *Video:*

*https://www.youtube.com/watch?v=KuLOmyaPDPk&feature=youtu.be*

*https://www.youtube.com/watch?v=yeXFb1sheSs&feature=youtu.be*

*https://www.facebook.com/eiusosijek/videos/262427674706188/*

*https://www.worldskillscroatia.hr/hr/discipline/poduzetnistvo/*

*https://www.facebook.com/eiusosijek/videos/418058912330276/?\_\_so\_\_=permalink&\_\_rv\_\_=related\_videos*

*https://www.facebook.com/kreativna.riznica/videos/vb.840060422714784/594588534510136/?type=2&theater*

*https://www.youtube.com/watch?v=jY7TP79GcqY&feature=youtu.be*

## *Kontak podaci :*

*Adresa škole: Trg Svetog Trojstva 4, Osijek*

*Broj telefona: 031/212-670,*

*e-mail škole:* [*ured@ss-ekonomska-upravna-os.skole.hr*](mailto:ured@ss-ekonomska-upravna-os.skole.hr)

*Ravnateljica: Lidija Žaper, prof. 031/399-341*

*Tajnik: Mario Bede, dipl.iur. 031/212-670*

*Oib škole: 90357123431*

*Link na web stranicu škole:* [*http://ss-ekonomska-upravna-os.skole.hr/*](http://ss-ekonomska-upravna-os.skole.hr/)

## *Aktivnosti u školi:*

*U Školi* ***razvijamo inkluzivnu kulturu*** *time što osiguravamo kvalitetno obrazovanje svakom učeniku poštujući njegovu osobnost i različitost.*

*Kroz redovnu nastavu kod učenika potičemo* ***razvoj opće-obrazovnih i stručnih kompetencija****, ali veliku pozornost posvećujemo* ***razvoju sportskih, umjetničkih i kreativnih sposobnosti*** *jer nam je želja poticati i razvijati one vještine i sposobnosti koje učenici posjeduju a nisu primarni dio našeg obrazovnog programa. Zbog toga učenicima nudimo sudjelovanje u različitim oblicima aktivnosti:*

* ***Fakultativna nastava*** *(Matematika, Njemački jezik, Informatika, Poslovna informatika, Kreativno pisanje, Kulturna baština, Debatni klub)*
* ***Dodatna nastava*** *(priprema i sudjelovanje na natjecanjima i smotrama)*
* ***Izborni predmeti*** *(strukovni predmeti)*
* ***Izvanučionička nastava*** *(stručni izleti i ekskurzije – Posjeta Saboru RH, Posjet Hrvatskoj narodnoj banci, Posjet parlamentima Europe, Posjet Zagrebačkoj burzi, Interliber, Posjet Rimac Automobilima ,Posjet Poduzetničkom inkubatoru, Posjet poduzetnicima RH,…)*
* ***Školski športski klub Ekonomac*** *(sudjelovanje u velikom broju županijskih i državnih natjecanja u kategoriji rukomet, stolni tenis, atletika, odbojka, nogomet, košarka, gimnastika, kros, badminton, …)*
* ***Izvannastavne aktivnosti*** *(Školski volonterski klub, Školski novinari, Informatičari, Povjesničari, Dramska skupina, Vokalni sastav, …)*
* ***Projekti*** *(Projekt Građanin, Mirotvorna škola, Erasmus + projekt Future4us, Erasmus (KA2) Jačanje globalne odgovornosti u Europi,* *Erasmus+(KA2 ) - Creator, ESF - Abeceda pismenosti, …)*
* ***Humanitarne akcije*** *(suradnja s nevladinim udrugama civilnog društva grada Osijeka i ustanovama koje skrbe o sugrađanima u riziku od socijalne isključenosti)*
* ***Uspjesi na državnim i međunarodnim natjecanjima i smotrama:***

*- 2. Milenijsko natjecanje iz kreativnih industrija 2020. – 1. mjesto*

***-*** *Poslovni izazov 2020. – 1. mjesto*

***-*** *Međunarodni Festival pameti 2019. – 1. mjesto*

***-*** *World Skills 2019. – 4. mjesto*

***-*** *Intersteno 2019. – međunarodno natjecanje – 5. mjesto*

## *Posebnosti škole:*

* *Organiziramo* ***Regionalni sajam Vježbeničkih tvrtki*** *s ciljem jačanja poduzetničkih ideja učenika završnih razreda*
* *Izrađujemo* ***Godišnjak maturanata*** *(tiskano izdanje) kao trajna uspomena na srednjoškolsko obrazovanje*